Southwark
<s>Southwark ( [ˈsʌðərk]) službeno engleski London Borough of Southwark, je jedan od 33 borougha metropolitanske grofovije Greater London, odnosno jedan od 14 borougha Unutrašnjeg Londona (Inner London) u kom živi 308,901 stanovnika.</s>

<s>U Southwarku je sjedište Uprave Velikog Londona (Greater London Authority -GLA) sa gradonačelnikom na čelu.</s>

<s>Geografske karakteristike</s>

<s>Southwark se prostire južno od rijeke Temze, točno preko puta Londonskog Citya, po teritoriju nekadašnjih naselja (današnji kvartovi); Rotherhithe, Southwark (uključujući historijski distrikt Bankside i ulicu duž Temze), Bermondsey, Walworth, Camberwell, Nunhead, East Dulwich, Dulwich i Sydenham Hill i djelomično Peckham i Herne Hill.</s>

<s>Historija</s>

<s>Današnji borough je formiran 1965. spajanjem triju bivših metropolitanskih borougha, Bermondsey, Camberwell i Southwark.</s>

<s>Gotovo čitav Southwark pripadao je historijskoj Grofoviji Surrey, osim malog dijela na istoku koji je pripadao Kentu.</s>

<s>Selo Southwark, na sjeveru borougha, bilo je važna raskrsnica puteva i glavni prilaz Londonu, još i prije nego što su 43.</s><s>Rimljani izgradili most preko Temze.</s><s>Stari Southwark tradicionalno znan kao borough, bio je trgovište još od ranih saksonskih vremena.</s><s>Za srednjeg vijeka postao je utočište kriminalaca i prostitutki.</s><s>Sredinom 16. vijeka postao je jedan od wardova (kvartova) Londonskog Citya.</s>

<s>Od 15. vijeka Southwark je bio poznat po svojim gostionicama, teatrima, kupalištima, odmaralištima i drugim mjestima za zabavu i rekreaciju, ali je također postao poznat po zapuštenim kvartovima za sirotinju Hodočasnici za Canterbury, kako je opisao pjesnik Geoffrey Chaucer, započinjali su svoje putovanje iz gostionice Tabard, koja se nalazila u današnjoj ulici High Street.</s><s>Jedna od njih - George, sagrađena 1676., posljednja je preživjela londonska gostionica, njome danas upravlja Nacionalna zaklada za očuvanje baštine.</s>

<s>Među značajnim teatrima iz tog vremena bio je - Globe, u kom su proizvedena brojna djela Williama Shakespeara.</s><s>Rekonstrukcija tog teatra otvorena je 1997. pored mjesta gdje se nalazio orginalni Globe</s>

<s>Southwark je mjesto gdje se nalazio zatvor Marshalsea, u kom su bili zatvoreni roditelji, braća i sestre Charlesa Dickensa (svi osim sestre Fanny i samog Charlesa).</s><s>Dickens je inspiracije za likove svojih romana pronašao u Southwarku, tako je Mali Dorrit (Little Dorrit) iz istoimenog romana - stvarni dječak rođen je u zatvoru Marshalsea, koji se 1734. oženio u obližnjoj crkvi sv. Georgija mučenika.</s>

<s>Ulica Eckett (koja danas potpuno drukčije izgleda), bila mu je inspiracija za dom brutalnog Billa Sikesa iz romana Oliver Twist.</s>

<s>U Southwarku su živjeli matematičar Charles Babbage, književnici; Mary Wollstonecraft, Oliver Goldsmith, Enid Blyton i glumac Michael Caine.</s>

<s>Southwark ima dugu historiju multietničnosti, još od dolaska flamanskih tkalaca u 14. vijeku, holandskih grnčara krajem 16. vijeka i irskih radnika u 18. vijeku.</s><s>Tokom 20. vijeka naselilo se puno Afrikanaca, Karibijaca i turskih Ciprana.</s>

<s>Tako da danas etničke manjine čine trećinu stanovništva.</s>

<s>Znamenitosti</s>

<s>Nakon reformacije u 16. vijeku, augustinski samostan sv Marije pretvoren je u parohijsku crkvu.</s><s>Ona je 1905. postala katedrala Southwarka, nedaleko od nje je 1726. podignuta bolnica Guy, jedna od glavnih londonskih bolnica.</s><s>Anglikanska crkva sv. Marije Magdalene u Bermondseyu datira s kraja 16. vijeka.</s>

<s>Na vezu uz Temzu leži teška krstarica iz Drugog svjetskog rata Belfast i rekonstrukcija jedrenjaka Francisa Draka iz 16. vijeka Golden Hinde.</s><s>Southwark je i mjesto s kojeg se Mayflower stvarno isplovio za Novi svijet, iako se službeno navodi da je krenuo iz Plymoutha, jer mu je to bila posljednja engleska luka.</s>

<s>Veći dio zgrada Southwarka podignut je nakon Drugog svjetskog rata, iako ima i nešto zgrada iz viktorijanskog doba.</s><s>Nakon ratnih razaranja obnovljen je tako da je potpuno promijen izgled nekadašnjih kvartova, naročito Rotherhitha, Bermondseya i Southwarka, kao i područje kod Newingtona.</s><s>Teren uz rijeku istok|istočno od Londonskog mosta je mjesto gdje se podiže - London Bridge City.</s><s>Među novijim građevinama ističu se; Peckhamska biblioteka iz 2000., koju je projektirao Will Alsop, za što je dobio nagradu britanskog udruženja arhitekata - Stirling,  Vijećnica / City Hall iz 2002., koju je projektirao Norman Foster, u kom stoluje Uprava Greater Londona, Kanadska biblioteka iz 2011.</s><s>Piers Gougha i neboder Shard (2012), visok 310 metara, kog je projektirao Renzo Piano.</s>

<s>Mostovi i transport</s>

<s>Southwark je 1894. povezan s boroughom Tower Hamlets Mostom Tower a nakon tog i tunelom Rotherhithe (1904-08), odtad su preko Temze izgrađeni i brojni drugi tuneli i mostovi, tako ga mostovi Blackfriars, Southwark i Lambeth povezuju sa Westminsterom i Lambethom.</s>

<s>Novi Londonski most iz 1973. sagrađen je kao zamjena za most iz 1825. (proširen 1902.).</s><s>Stari most je prodan i isporučen američkom gradu Lake Havasu u Arizoni.</s>

<s>Najnoviji pješački Milenijski most iz 2000. povezuje Southwark i City of London.</s>

<s>Veliko raskršće znano kao - Elephant and Castle (po gostionici) je glavni ulaz u London.</s>

<s>Kultura i obrazovanje</s>

<s>Od obrazovnih i kulturnih institucija u Southwarku djeluju Koledž Dulwich (osnovan 1619.), Galerija slika Dulwich (1811.), Galerija južnog Londona (1891.), Muzej Cuming (1906.), Muzej dizajna (1989.) i Tate Modern (2000.).</s><s>U Southwarku djeluje i plesni ansambl Siobhan Davies.</s>

<s>Pobratimski gradovi</s>

<s>Langenhagen, Njemačka 
 Clichy, Francuska
 Cambridge, Massachusetts, Sjedinjene Američke Države</s>

<s>Izvori</s>

<s>Vanjske veze</s>

<s>Southwark Borough Council</s>

<s>Administrativna podjela Engleske
London
Greater London</s>

